
     О К Р Ъ Ж Е Н    С Ъ Д    -    К Ъ Р Д Ж А Л И


гр. Кърджали, бул. “Беломорски” № 48, тел. +359361 62703, факс: + 359361 62708, e-mail: okrsad_kj@mail.bg
УТВЪРДИЛ:

ПРЕДСЕДАТЕЛ 

НА ОС – КЪРДЖАЛИ:

ИНДИВИДУАЛНА ДЛЪЖНОСТНА ХАРАКТЕРИСТИКА

НА СЪДЕБЕН СЛУЖИТЕЛ

	ДЛЪЖНОСТ:  „ СЪДЕБЕН ДЕЛОВОДИТЕЛ ”
	КОД НО НКПД: 44152003


	РАНГ: 
	Минимален: V
	Максимален: І


МИНИМАЛНИ ИЗИСКВАНИЯ ЗА ЗАЕМАНАТА ДЛЪЖНОСТ

     За длъжността „Съдебен деловодител” се назначава лице, което:

1. е пълнолетен български гражданин;

2. притежава необходимите нравствени и професионални качества;

3. има завършено средно образование и компютърна грамотност;

4. притежава добри практически умения за работа със системен и приложен софтуер;

5. не е поставено под запрещение;

6. не е осъждано за умишлено престъпление от общ характер;

7. не е лишено по съответен ред от правото да заема определена длъжност;

8. не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

9. не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

10. не е народен представител;

11. не е съветник в общински съвет;

12. не заема ръководна или контролна длъжност на национално равнище в политическа партия;

13. не работи по трудово правоотношение при друг работодател, освен като преподавател във висше училище;

14. не е адвокат, нотариус, частен съдебен изпълнител и не упражнява друга свободна професия;

15. отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността.

ОПИСАНИЕ НА ДЛЪЖНОСТТА
     Образува и обработва първоинстанционни и второинстанционни дела, прилага и докладва новопостъпили документи, подрежда и номерира документите към делата, подготвя ги за доклад, изпълнява указанията на председателя на съда, на председателя на състава по делото и на съдията-докладчик, изготвя списъци на призованите за първо по делото заседание, организира подреждането на делата в деловодството, извършва вписвания в деловодните книги, предоставя справки по делата и др.

ОСНОВНИ ДЛЪЖНОСТНИ ЗАДЪЛЖЕНИЯ

1. Докладва на председателя на съда за избор на съдия-докладчик входящите документи, по които се образуват дела.
2. Окомплектова образуваните и разпределени на съдия-докладчик входящи документи.

3. Докладва делата на определения съдия-докладчик за разпореждане в деня на образуването.
4. Извършва вписвания в съответните деловодни книги и поддържа календар на насрочените дела, въвежда данните в компютър и/или ръчно (номер, дата, страни, характер на делото, внесени такси и др.), както в автоматизираната деловодна система (АСУД) и Единната информационна система на съдилищата (ЕИСС), така и в съответните азбучни указатели и книги.
5. Подрежда книжата по образуваните дела в папки, съставя списъци и изпраща призовки по новообразуваните дела най-късно в тридневен срок от насрочването им за първо съдебно заседание, номерира всички приложени по делото книжа, изпраща всички изготвени призовки и писма.

6. Подрежда и докладва на съдията-докладчик новопостъпилите документи към висящите дела, въвежда новите данни в програмата и в съответните деловодни книги.
7. Следи за изтичане на процесуалните срокове, представя делата на съдиите-докладчици и изпълнява техните указания.

8. Следи и своевременно докладва на съдията-докладчик извършените действия и новопостъпилите документи по висящите, спрените и оставените без движение дела, изпълнява указанията на съдията-докладчик във връзка с обработването на документите по делата, издава съдебни удостоверения, както и копия и преписи от приложените към делата книжа.
9. Докладва още в същия ден на съдията-докладчик върнатите неправилно връчени, и невръчени призовки, съобщения и др. съдебни книжа по делото.
10. Организира и поддържа подредбата на делата в деловодството съобразно ПАС.
11. Предоставя своевременно справки по делата на страните и техните пълномощници.
12. Следи за своевременното връчване на книжата по делата, изготвя списъци и изпраща уведомления за определения и решения, кореспонденция и съдебни документи, и следи за изтичането на сроковете за обжалване.
13. Получените в деловодството на съда жалби докладва незабавно заедно с делото на съдията-докладчик. 
14. Подготвя и изпраща до съответната инстанция делата по разпореждане на съдията-докладчик, по които са постъпили жалби.

15. Подготвя за архивиране свършените дела и предава същите в служба „Архив”. Делата от втора инстанция връща в съответния първоинстанционен съд. Съхранява преписите от писмата, с които делата се изпращат на други съдилища и институции, като извършва съответните вписвания в деловодните книги. 

16. Изпраща дела за послужване пред други съдилища. 

17. Приема, образува и придвижва документи във връзка с изпълнение на съдебни поръчки в съответствие с указанията на съдията-докладчик. 

18. Копира документи за нуждите на персонала на съда, съдиите, адвокатите и обществеността. 

19. При разпореждане на съдебния администратор замества отсъстващ деловодител в изпълнение на служебните му задължения. 

20. Приема и съхранява веществени доказателства по делата, води опис на съдържанието им и ги връща след приключване на делата съгласно указанията на съдията-докладчик.
21. Извършва преценка относно публикуването на съдебните актове на страницата на съда в интернет, изпълнявайки въведените Вътрешни правила за публикуване на съдебните актове и при спазване на изискванията на действащото законодателство. 

22. При необходимост от конкретна преценка относно определен съдебен акт дали подлежи на публикуване, иска становище от съдията-докладчик или заместник на административния ръководител. Извършва подготовката (обезличаването) на съдебните актове в електронна форма за публикуването им на страницата на съда в интернет.
23. Притежава отлични умения и познания по общи деловодни техники, на съвременно офис оборудване, работа със стандартно офис оборудване, отлични познания по стилистика, правопис, граматика и пунктуация. 

24. Има отлични познания на ПАС. Изпълнява всички задължения, регламентирани в утвърдените от административния ръководител на на Окръжен съд – Кърджали, Вътрешни правила и процедури, и издадените заповеди относно организацията и дейността на съда;

25. Съблюдава принципа на йерархичност;

26. Спазва правилата за аварийна и противопожарна безопасност, санитарно-хигиенните норми и правила, инструкциите по здравословни и безопасни условия на труд.

27. Пази като служебна тайна сведенията, които са станали известни в кръга на службата и засягат интересите на граждани, юридически лица и държавата;

28. Съхранява и опазва получената и пренасяната документация;

29. При изпълнение на служебните си задължения и в обществения живот да има поведение, което не уронва престижа на съдебната власт;

30. Да има етично поведение с всички граждани, с които влиза в контакт при и по повод изпълнение на служебните си задължения;

31. Спазва принципите и нормите на Етичния кодекс на съдебните служители;

32. Изпълнява служебните си задължения в делово облекло и носи табелка с името и длъжността си;

33. Получава срещу подпис зачисленото движимо имущество, собственост на съда, за което отговаря през работното време. Предава същото срещу подпис при напускане или преместване на работното място;

34. При повреждане, загубване или изчезване на имущество, информация и данни, незабавно уведомява ръководството на съда;

35. Длъжен е да спазва установеното работно време и да го използва за изпълнение на възложените му задачи;

36. При служебна необходимост е длъжен да изпълнява служебните си задължения и в извънработно време;

37. При констатиране на административна слабост, пропуск или нарушение, създаващо предпоставка за корупция, измама или нередност е длъжен незабавно да уведоми ръководството на съда;

38. Изпълнява и други дейности, възложени му от председателя на съда и съдебния администратор.

39. Заедно с останалите съдебни служители взема участие при координиране на съдебната работа, свързана с изпълняваните функции и задължения.

ОТГОВОРНОСТИ

1. Отлични умения и познания по общи деловодни техники, на съвременно офис оборудване, работа със стандартно офис оборудване, отлични познания по стилистика, правопис, граматика и пунктуация. 
2. Отлични познания на ПАС и процесуалните закони, свързани с процесуални срокове във връзка с изпълнение на служебните задължения.
3. Носи отговорност за точното и качествено изпълнение на утвърдените с настоящата длъжностна характеристика задачи.

4. Носи отговорност за съхраняването на информацията.

5. Носи отговорност за вреди причинени на работодателя – отговорност за достоверността на предоставените данни и за своевременното им представяне, разгласяване на поверителна информация, станала му известна при или по повод извършваната работа, накърняване доброто име на съда.

6. Носи отговорност за опазване на получената и пренасяна документация.

7. Носи отговорност за опазване на получената служебна информация

8. Носи отговорност за спазване на трудовата и технологичната дисциплина.

9. Носи отговорност за зачисления му инвентар и опазване на съдебното имущество.

10. Носи отговорност за спазване на Правилника за администрацията в съдилищата, Етичния кодекс на съдебните служители, Вътрешните правила и процедури, утвърдени от административния ръководител на съда.

11. Носи отговорност за собствените си резултати.

12.  Носи отговорност за спазване на правилата за аварийна и противопожарна безопасност, санитарно-хигиенните норми и правила, инструкциите за здравословни и безопасни условия на труд;

13. Носи отговорност за административни пропуски и нарушения, създаващи предпоставки за корупция, измами и нередности.

ОРГАНИЗАЦИОННИ ВРЪЗКИ

     Длъжността „Съдебен деловодител” е изпълнителска. Пряко е подчинен на съдебния администратор и председателя на съда. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения.

ЗАМЕСТВАНЕ:

При отсъствие длъжността се изпълнява от съдебния служител, определен със заповед на председателя на съда.

ИМА ПРАВО

1. Да получава по определения ред заплата, съгласно Класификатор на длъжностите за съдебните служители в администрацията на органите на съдебна власт и поименното щатно разписание на длъжностите и работните заплати при Окръжен съд – Кърджали.

2. При изпълнение на служебните си задължения в почивни и празнични дни по разпореждане на Председателя на съда да получава допълнително възнаграждение в размер, определен от ВСС.

3. На основен отпуск и допълнителен платен годишен отпуск за работа извън работно време, и за изпълнение на допълнителни задължения в размер, определен от ВСС.

4. Да получава ежегодно сума за облекло в размер до две средномесечни заплати на заетите в бюджетната сфера.

5. На задължителна застраховка срещу злополука за сметка на бюджета на съдебната власт.

6. Може да бъде поощряван с отличие или награда за проявен висок професионализъм, образцово изпълнение на служебните задължения и високи нравствени качества при условията на чл. 358а ЗСВ.

7. На еднократно парично обезщетение в размер на толкова брутни месечни възнаграждения, колкото години има прослужени в органите на съдебната власт, но не повече от десет брутни месечни възнаграждения при освобождаване от длъжност, поради добиване право на пенсия за осигурителен стаж и възраст.

8. Да членува в организации, които защитават професионалните му интереси. 

9. При изпълнение на служебните си задължения се легитимира със служебна карта.

ДОПЪЛНИТЕЛНИ   РАЗПОРЕДБИ

§1. Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структури промени.

§2. Изменение и допълнение на настоящата длъжностна характеристика се извършва по реда на нейното утвърждаване.

ЗАПОЗНАТ  С  ДЛЪЖНОСТНАТА  ХАРАКТЕРИСТИКА: 



ДАТА:  ……………..        

